Iparreko sindrome

Iparreko sindromea, Síndrome del norte jatorrian, Hego Euskal Herrian lan egiten duten Espainiako segurtasun indarretako kide batzuek (Espainiako Polizia Nazionala eta Guardia Zibila) pairatzen omen duten sindrome bati emandako izena da, ETAren atentatuak jasateko beldurrak, kideen aurkako atentatuek, etengabeko segurtasun-neurriek eta bazterketa sozialak eragindakoa.

Horren ondorioz, suizidio kasu zenbait izan dira Hego Euskal Herrian espaniar polizia eta guardia zibilen artean. Bereziki 1980ko hamarkadan izan zuen eragina. Aditu zenbaiten ustez, sindromea trauma-ondoko estres sindromearen baitan sailkatu behar diren kasuak dira. 1985ean forenseek lehenengo kasua aztertu zuten. José Antonio Sánchez guardia zibilak transexual bat erahil zuen Bartzelonan. Zigorra txikiagoa izatea lortu zuen "Euskadin bizi izan zituen zortzi hilabetezko egoera psikiko eta emozional kaltegarriaren ondorioz". Forenseen txostenean guardia zibilak Euskadin bizi izan zuen egoeraren ondorioz traumatizatuta geratu zela ziurtatzen zuten.https://web.archive.org/web/20170825224933/http://www.interviu.es/reportajes/articulos/sindrome-del-norte-la-asignatura-pendiente

Espainiako gobernuak ez du inoiz aitortu horrelako sindrome bat dagoenik, bestela zeharka bada ere, ETA bere helburu militarrak lortzen ari zela aitortuko lukeelako. Halaber, aldi berean polizia espainiarrek Hego Euskal Herrian laguntza eta sostengu eskasa zutela aitortuko luke.

Nahiz eta Ertzaintzaren kasuan sindrome hau ia inoiz erabili ez (2008an aipatu zen egunkari batzuetanhttps://web.archive.org/web/20170825193102/http://www.elconfidencialdigital.com/politica/Ertzaintza-atentado-ETA-comisaria-Ondarroa_0_1273672621.html), 2016an Eusko Jaurlaritzak diru laguntza bat eman zuen sindrome honek Ertzaintzan izan zuen eragina aztertzeko.http://www.elcorreo.com/bizkaia/politica/201601/09/gobierno-vasco-financiara-estudio-20160108193747.html

Soziedad Alkoholika musika-taldeak sindromeari buruzko kanta bat plazaratu zuen 1993 urtean, Síndrome del norte izenburuarekin Y ese que tanto habla, está totalmente hueco, ya sabéis que el cántaro vacío es el que más suena diskoaren baitan.

 Erreferentziak 

 Kanpo estekak 
  TV3, Kataluniako telebista publikoaren '30 minuts' saioak iparreko sindromeari buruzko ikus-entzunezkoa egin zuen 1986an. Lan hori ikusgai dago euskaraz ARGIAko blog honetan (bideoa)
 "El Síndrome del Norte" (El País, 1985-08-11)
 "Un tribunal culpa a ETA del suicidio de un policía a causa del 'síndrome del norte'" (El País, 2001-12-16)

Kategoria:Sindromeak
Kategoria:Gaixotasun psikiatrikoak
Kategoria:Espainiako polizia
Kategoria:1980ko hamarkada